แนะเลี่ยง! 4 เส้นทางรอบ “วัดแขก สีลม” ปิดถนนจัดงานแห่ประเพณีประจำปี 62
แนะเลี่ยง! 4 เส้นทางรอบ "วัดแขก สีลม" ปิดถนนจัดงานแห่ประเพณีประจำปี 62 
แนะเลี่ยง! 4 เส้นทางรอบ "วัดแขก สีลม" ปิดถนนจัดงานแห่ประเพณีประจำปี 62
7 ต.ค. 2562

ผู้สื่อข่าวรายงานว่า พรุ่งนี้ กองบังคับการตำรวจจราจร ประชาสัมพันธ์ แจ้งหลีกเลี่ยงการจราจรโดยรอบ “วัดแขก สีลม” เนื่องจากวัดพระศรีมหาอุมาเทวี (วัดแขก สีลม) ได้จัดงานแห่ประเพณี ประจำปี 2562 ในวันอังคาร ที่ 8 ตุลาคม 2562 โดยจะทำการปิดเส้นทางจราจร ตามเส้นทางที่ขบวนแห่ผ่าน ดังต่อไปนี้
ถนนสีลม ตั้งแต่แยกนรารมย์ หน้าบริษัท การบินไทย จำกัด ถึงแยกสุรศักดิ์ หน้าโรงแรมฮอลิเดย์ อินน์ ปิดการจราจรเวลา 18.00 น.
ถนนนราธิวาส ตั้งแต่แยกนรินธร หน้าอาคารสาทร สแควร์ ถึงแยกนรารมย์ หน้าบริษัท การบินไทย จำกัด ปิดการจราจรเวลา 18.00 น.
ถนนสาทรเหนือ ตั้งแต่แยกสาทร หน้าศูนย์จำหน่ายรถยนต์ ฮอนด้า (สาทร) ถึงแยกนรินธร หน้าอาคารสาทร สแควร์ ปิดการจราจรเวลา 20.00 น.
ถนนสุรศักดิ์ ตั้งแต่แยกสุรศักดิ์ หน้าโรงแรม ฮอลิเดย์ อินน์ ถึงแยกสาทร หน้าศูนย์จำหน่ายรถยนต์ ฮอนด้า (สาทร) ปิดการจราจรเวลา 20.00 น.
ทั้งนี้ สามารถสอบถามข้อมูลจราจรได้ที่ โทร.สายด่วน 1197